EkBass/fiwiki-20250220-pages-articles huggingface dataset:
Hristo Marinov

Hristo Marinov (, s. 14. maaliskuuta 1987 Stara Zagora) on bulgarialainen kreikkalais-roomalaisen tyylin painija ja maailmanmestari. 84 kg:n sarjassa painiva Marinov voitti maailmanmestaruuden Moskovassa 2010. Lisäksi hän on voittanut EM-kultaa Belgradissa 2012. ja EM-pronssia Dortmundissa 2011. == Lähteet == * Profiili foldeak.com:in tietokannassa * Profiili FILA:n sivustolla Luokka:Bulgarialaiset kreikkalais-roomalaisen tyylin painijat Luokka:Vuonna 1987 syntyneet Luokka:Elävät henkilöt
Dorn

Dorn on seuraavien henkilöiden sukunimi: * Earl Van Dorn (1820–1863), yhdysvaltalainen sotilas * Friedrich Ernst Dorn (1848–1916), saksalainen fyysikko, radonin löytäjä * Michael Dorn (s. 1952), yhdysvaltalainen näyttelijä ja ääninäyttelijä Lisäksi Dorn on joki Englannissa.
Mouchette – raiskattu

Mouchette – raiskattu (Mouchette) on ranskalainen Robert Bressonin ohjaama elokuva vuodelta 1967. Se perustuu Georges Bernanosin romaaniin, ja se kertoo 14-vuotiaasta tytöstä, joka raiskataan ja joka ajautuu tekemään itsemurhan. == Tuotanto ja vastaanotto == Bresson aloitti elokuvan Mouchette – raiskattu kuvaamisen vain pari kuukautta sen jälkeen, kun Balthazar oli valmistunut.Cunneen, s. 110. Balthazar ja Mouchette – raiskattu olivatkin Bressonin ainoat elokuvat, jotka valmistuivat perättäisinä vuosina. Elokuva perustui Georges Bernanosin romaaniin Mouchette. Bernanos oli kirjoittanut romaaninsa vuonna 1936 asuessaan Mallorcalla. Inspiraation hän oli saanut teokseensa Espanjan sisällissodassa näkemestään terrorista. Bresson ei ollut kiinnostunut Bernanosin romaaniista sisällissodan takia vaan nuoren tytön tarinan takia. 16 vuotta aiemmin Bresson oli sovittanut valkokankaalle Bernanosin romaanin perustuvan elokuvan Papin päiväkirja. Bresson pyrki siinä olemaan mahdollisimman kuuliainen alkuperäiselle romaanille, mutta Mouchetten tarinaa hän muokkasi selvästi. Bresson muutti henkilösuhteita ja tarinan aikajännettä 24 tunnista viikkoon. Lisäksi hän vaihtoi tapahtumapaikan Artois'sta Vauclusen alueella ja tapahtuma-ajan 1930-luvulta 1960-luvulle.Curran, s. 85–86. Mouchette – raiskattu kiellettiin joillain alueella aiheensa takia. Elokuva palkittiin kuitenkin sekä Cannesin että Venetsian elokuvajuhlilla. Lisäksi se sai Ranskan elokuvakriitikoiden parhaan ranskalaisen elokuvan Méliès-palkinnon, jonka se jakoi Luis Buñuelin Päiväperhon kanssa. == Lähteet == * * === Viitteet === == Aiheesta muualla == * * Luokka:Ranskalaiset draamaelokuvat Luokka:Vuoden 1967 ranskalaiset elokuvat Luokka:Robert Bressonin ohjaamat elokuvat
Christophe Guenot

Christophe Guénot (s. 7. tammikuuta 1979 Saint-Rémy) on ranskalainen kreikkalais-roomalaisen tyylin painija ja olympiamitalisti. 74 kg:n sarjassa painiva Guénot voitti olympiapronssia Pekingissä 2008. Pronssiottelussa hän voitti unkarilaisen Péter Bácsin. Lisäksi Guénot´lla on yksi MM-pronssimitali ja kaksi EM-pronssimitalia. Guénot´n veli Steeve Guénot on kreikkalais- roomalaisen painin olympiavoittaja. == Lähteet == * Profiili foldeak.com:in tietokannassa * Christophe Guénot Biography and Olympic Results Sports Reference LLC. * Profiili FILA:n sivustolla Luokka:Ranskalaiset kreikkalais- roomalaisen tyylin painijat Luokka:Ranskalaiset olympiamitalistit Luokka:Vuonna 1979 syntyneet Luokka:Elävät henkilöt
Lakeuden Aviisi

Lakeuden Aviisi oli E-P:n Media Oy:n kustantama 10 357 kappaleen painoksena keskiviikkoisin ilmestyvä ilmaisjakelulehti. Jakelualueena oli Kauhavan, Evijärven ja Lappajärven ne taloudet, jotka eivät ole kieltäneet mainospostin jakelua. Lehden uusinta numeroa oli mahdollista lukea netissä näköispainoksena. Lakeuden Aviisin viimeinen numero ilmestyi 18. joulukuuta 2024. ==Lähteet== * Luokka:Suomalaiset ilmaisjakelulehdet Luokka:Ilmestymästä lakanneet suomalaiset sanomalehdet Luokka:Kauhavan kulttuuri Luokka:Evijärvi Luokka:Lappajärvi
Riikka Räisänen

Riikka Räisänen (o.s. Venäläinen; s. 19. helmikuuta 1971 Kotka) on suomalainen toimittaja ja Ylen uutis- ja ajankohtaistoimituksen päätoimittaja. Hän on työskennellyt muun muassa Helsingin Sanomien päätoimittajana. Vuoden 2015 alussa Räisänen aloitti Yleisradiossa Yle Uutisten Yhteiskunta-toimituksen päällikkönä. Hänet nimitettiin 9. tammikuuta 2017 lähtien Ylen uutis- ja ajankohtaistoiminnan päätoimittajaksi. Räisänen oli Helsingin Sanomien päätoimittaja 11. huhtikuuta 2011 – 20. elokuuta 2014. Hän oli tehtävästä äitiyslomalla kesäkuusta 2012 kesäkuuhun 2013. Touko–syyskuussa 2013 Räisänen toimi väliaikaisesti Helsingin Sanomien vastaavana päätoimittajana Mikael Pentikäisen erottua tehtävästä. Ennen päätoimittajan tehtävää Räisänen toimi uutistoimituksen esimiehenä. Aiemmin hän on ollut muun muassa Helsingin Sanomien kaupunkitoimituksen esimies sekä Me Naiset -lehden toimituspäällikkö. Koulutukseltaan Räisänen on yhteiskuntatieteiden maisteri. Hän opiskeli Tampereen yliopistossa tiedotusoppia, kansainvälistä politiikkaa ja kansantaloustiedettä. Räisänen on myös käynyt Sanoman toimittajakoulun taloustoimittajakurssin vuosina 1998–1999. ==Lähteet== ==Aiheesta muualla== * Luokka:Suomalaiset päätoimittajat Luokka:Ylen toimittajat Luokka:Vuonna 1971 syntyneet Luokka:Elävät henkilöt
Esa Swanljung

Esa Swanljung (s. 25. marraskuuta 1949 Helsinki) on Työeläkevakuuttajat TELAn entinen toimitusjohtaja ja entinen ammattiyhdistysjohtaja. Swanljung aloitti TELAn toimitusjohtajana vuonna 2000, mitä ennen hän toimi vuodesta 1990 toimihenkilökeskusjärjestö STTK:n puheenjohtajan tehtävässä. Hän jäi eläkkeelle syksyllä 2011. Hän aloitti ammattiyhdistysuransa vuonna 1976 Radio- ja televisiotoimittajien liiton (RTTL) lakimiehenä, josta tehtävästä siirtyi vuonna 1979 STTK:n asiamieheksi. Hän on toiminut myös Kuntien teknillisten keskusliiton (KTK) projektijohtajana vuosina 1983–1984 ja STTK-J:n pääsihteerinä vuosina 1984–1990. Vuosina 1989–1990 hän oli virkavapaalla STTK-J:n pääsihteerin tehtävästä toimiessaan muutaman kuukauden oikeusministeri Matti Louekosken poliittisena sihteerinä. Swanljung vaikutti vuosinaan TELAn johdossa myös eurooppalaisessa sosiaaliturvan edunvalvontajärjestössä AEIP:ssä (European Association of Paritarian Institutions). Hän toimi vuosina 2009–2011 järjestön puheenjohtajana. Swanljung on koulutukseltaan oikeustieteen kandidaatti, joksi hän valmistui vuonna 1976 Helsingin yliopistosta. == Lähteet == Luokka:Suomalaiset ammattiyhdistysjohtajat Luokka:Vuonna 1949 syntyneet Luokka:Elävät henkilöt Luokka:STTK Luokka:Erityisavustajat
Tsimafei Dzeinitšenka

Tsimafei Dzeinitšenka (s. 5. marraskuuta 1986 Homel, Valko-Venäjän SNT) on valkovenäläinen kreikkalais-roomalaisen tyylin painija ja Euroopan mestari. 96-kiloisissa painiva Dzeinitšenka voitti Euroopan mestaruuden Dortmundissa 2011. Hän on saavuttanut myös yhden MM-hopean ja yhden EM-hopean. == Lähteet == * Profiili foldeak.com:in tietokannassa * Profiili FILA:n sivustolla Luokka:Valkovenäläiset kreikkalais-roomalaisen tyylin painijat Luokka:Vuonna 1986 syntyneet Luokka:Elävät henkilöt
Villa Fiorito

Villa Fiorito on lähiö Lomas de Zamora Partidon alueella Buenos Airesin maakunnassa. Se kuuluu Buenos Airesin suurkaupunkialueeseen ja sijaitsee melko lähellä kaupungin keskustaa. Alueen väkiluku vuonna 2001 oli 42 904\. Jalkapalloilija Diego Maradona on alueelta kotoisin. ==Lähteet== Luokka:Argentiinan maantiede
Pyhän ylienkeli Mikaelin kirkko

Pyhän ylienkeli Mikaelin kirkko on Mikkelin ortodoksisen seurakunnan keskus, joka aloitti toimintansa vuonna 1958 arkkipiispa Paavalin vihkimänä. upright|pienoiskuva|vasen|Kellotorni. Kirkko rakennettiin arkkitehti Ilmari Ahosen piirustusten mukaan. Sen edeltäjä, Georgios Voittajan kirkko oli ollut poissa käytöstä vuodesta 1917 lähtien ja purettiin vuonna 1958. Kirkossa syttyi 7. lokakuuta 2018 tulipalo, joka ehti aiheuttaa savuvahinkoja. == Lähteet == * Pyhän ylienkeli Mikaelin kirkko === Viitteet === ==Aiheesta muualla== Pyhän ylienkeli Mikaelin kirkko Luokka:Suomen ortodoksiset kirkkorakennukset Luokka:Suomen kivikirkot Luokka:Nuijamies
Tamás Lőrincz

Tamás Lőrincz (s. 20. joulukuuta 1986 Cegléd) on unkarilainen kreikkalais- roomalaisen tyylin painija. Hän on olympiavoittaja, maailmanmestari sekä nelinkertainen Euroopan mestari. Lőrincz on saavuttanut urheilu-urallaan 66–77 kg:n sarjoissa olympiakultaa Tokion olympialaisissa 2020, olympiahopeaa Lontoon olympialaisissa 2012, MM-kultaa Nur-Sultanista 2019, MM-hopeaa Budapestista 2018 sekä MM-pronssia Taškentissa 2014 ja Pariisissa 2017. EM- kilpailuista hän on saavuttanut kultaa Moskovasta 2006, Tbilisissä 2013, Vantaalla 2014 ja Varsovassa 2021 sekä yhden EM-hopean ja kolme EM-pronssia. Pekingin kesäolympialaisissa 2008 Lőrincz oli kahdeksas. == Lähteet == * Profiili foldeak.com:in painitietokannassa * Profiili FILA:n sivustolla * Tamás Lőrincz Biography and Olympic Results Sports Reference LLC. === Viitteet === Luokka:Unkarilaiset kreikkalais-roomalaisen tyylin painijat Luokka:Unkarilaiset olympiavoittajat Luokka:Vuonna 1986 syntyneet Luokka:Elävät henkilöt
Santtu-Matias Rouvali

Santtu-Matias Rouvali (s. 5. marraskuuta 1985 Lahti) on suomalainen kapellimestari ja lyömäsoittaja. ==Ura== Rouvali aloitti orkesterinjohdon opinnot Sibelius-Akatemiassa 2007 Leif Segerstamin johdolla. Hänen kapellimestarinuransa sai sysäyksen syyskuussa 2009, jolloin hän johti pikahälytyksellä Radion sinfoniaorkesterin konsertin. Sen jälkeen Rouvali on johtanut RSO:n ohella muun muassa Tampere Filharmoniaa, Kymi Sinfoniettaa, Keski-Pohjanmaan Kamariorkesteria, Tapiola Sinfoniettaa, Sinfonia Lahtea ja Residentie orkest Haagia. Syyskuussa 2010 Rouvali teki sopimuksen tunnetun lontoolaisen HarrisonParrott-agentuurin kanssa. Syksystä 2011 lähtien Rouvali toimii Tapiola Sinfoniettan taiteellisena partnerina. Rouvali aloitti syksyllä 2013 Tampere Filharmonian taiteellisena johtajana ja ylikapellimestarina, sopimusta jatkettiin vuonna 2017 toistaiseksi voimassa olevana. Hän ilmoitti päättävänsä ylikapellimestarin tehtävän kevääseen 2023 kymmenvuotisen työjakson täyttyessä. Hän johti itsenäisyyspäivän konsertissa 2013 sekä 2014 Tampere Filharmoniaa Tampere-talossa. Rouvali on valittu Göteborgin sinfoniaorkesterin ylikapellimestariksi. Hän aloittaa tehtävässä kaudella 2017–2018. Sopimus on nelivuotinen. Rouvali on toiminut lontoolaisen Philharmonia-orkesterin päävierailijana vuodesta 2017 alkaen, ja hänet nimitettiin vuonna 2019 orkesterin ylikapellimestariksi; hän seurasi Esa-Pekka Salosta ja alkoi hoitaa tehtävää syksyllä 2021. Lyömäsoittajana Rouvali on voittanut Eurovision Nuorten solistien Suomen-karsinnan vuonna 2004 ja esiintynyt muun muassa Sinfonia Lahden, RSO:n ja Mikkelin kaupunginorkesterin solistina. Hän on Se ensemblen kapellimestari ja yksi Sen perustajajäsenistä. == Palkinnot == * 2017 Kulttuurin tulevaisuus (Vuosisadan kulttuurigaala) * 2018 Kaiharin kulttuuripalkinto; Vuoden tamperelainen kulttuuriteko (Kalle Kaiharin kulttuurisäätiö) == Yksityiselämä == Rouvali on naimisissa Tampere Filharmonian sellistin Elina Rouvalin kanssa. Hän asuu perheineen Ylöjärvellä. Rouvalilla on vuonna 2013 syntynyt poika suhteestaan pianisti Heini Lehdon kanssa. Rouvali esiintyi vuonna 2007 SubTV:n Not Born to Rock -tosi-tv- sarjassa. == Lähteet == == Aiheesta muualla == * Flinkkilä & Tastula: Ei ihan perinteinen kapellimestari. Yleisradio TV1 27.1.2018. Luokka:Suomalaiset kapellimestarit Luokka:Suomalaiset lyömäsoittajat Luokka:Vuonna 1985 syntyneet Luokka:Elävät henkilöt
Shava

Shava on suomalainen yhtye. Yhtye kutsuu esittämäänsä musiikkia suomibhangraksi, jossa punjabilainen bhangra yhdistyy suomenkielisiin sanoituksiin. Yhtye julkaisi ensilevynsä Betoninen kotimaani 13. lokakuuta 2010. Levy voitti Vuoden kansanmusiikkilevy 2010 -yleisöäänestyksen. Yhtye on konsertoinut Suomessa, Italiassa, Saksassa, Sveitsissä, Ranskassa, Isossa- Britanniassa, Belgiassa, Alankomaissa, Kanadassa, Yhdysvalloissa, Azerbaidžanissa, Intiassa ja Islannissa. Yhtyeeseen kuuluvat Kiureli Sammallahti (laulu, koskettimet), Valtteri Bruun (kielisoittimet), Jussi Miettola (rummut), Sami Rönkä (dhol, tabla) ja Lauri Salokoski (basso). Merkittäviä ja vakituisia vierailijoita yhtyeen keikoilla ovat olleet birminghamilainen bhangramusiikin soittaja Gurcharan Mall sekä Suomessa asuva intialainen laulajatar Peali Juva. Betoninen kotimaani - levyllä rumpuja soittaa yhtyeen silloinen rumpali Hannu Risku, joka myös räppää kahdella levyn kappaleella. Levyllä esiintyy tämän lisäksi useita vierailijoita, mm. kappaleessa "Usko" rumpuun soittavat yhtyeen alkuperäiskokoonpanoon kuuluneet Karo Sampela, Roope Aarnio ja Dile Kolanen. Shava osallistuu Uuden Musiikin Kilpailuun 2015 kappaleella "Ostarilla". Kappale löytyy myös yhtyeen uudelta levyltä Langaton yhteys. == Diskografia == === Albumit === * Betoninen kotimaani (Suomen bhangrayhdistys ry 2010) * Langaton yhteys (Suomen bhangrayhdistys ry 2015) === Singlet === * Päälliköt on voittamattomii/Suomenmaa (Suomen bhangrayhdistys ry 2009) * Onkimiehen bhangra (Suomen bhangrayhdistys ry 2013) === Mukana kokoelmalevyillä === * UOMA Kansanmusiikkia Sibelius-Akatemiasta (Sibelius-Akatemia 2011) * Pieni tiikeri -lauluja lapsille (Global Music Centre 2013) * UMK - Uuden musiikin kilpailu (Fried Music 2015) == Lähteet== == Aiheesta muualla == * Yhtyeen kotisivut Luokka:Suomalaiset maailmanmusiikkiyhtyeet Luokka:Suomalaiset kansanmusiikkiyhtyeet
Banaroo

Banaroo oli saksalainen pop-musiikkia esittävä kahden mieslaulajan ja kahden naislaulajan muodostama yhtye. Yhtyeen jäsenet olivat Robbert "Bobby" Dessauvagie, Stefanie "Steffy" Dreyer, Kathrin "Cat“ Geißler ja Vittorio "Vito“ Magr. Yhtye menestyi parhaiten Keski-Euroopan maissa, Saksassa, Itävallassa ja Sveitsissä. Banaroon debyyttisingle "Dubi Dam Dam" julkaistiin kesäkuussa 2005. Se sijoittui listoille neljässä eri maassa, ja parhaimmillaan toiseksi Saksassa ja Itävallassa. Kesäkuussa julkaistiin yhtyeen ensimmäinen albumi, Banaroo's World. Albumi sijoittui albumilistojen ykköseksi Saksassa ja Itävallassa. Saksassa albumi myi platinalevyyn oikeuttavan määrän ja Itävallassa kultalevyyn oikeuttavan määrän. Yhtyeen toinen albumi, Christmas World julkaistiin marraskuussa 2005. Vuonna 2006 ilmestyi kolmas albumi, Amazing, ja vuonna 2007 albumit Fly Away ja The Best of Banaroo. Yhtye lopetti vuonna 2008. == Albumit == * Banaroo's World (2005) * Christmas World (2005) * Amazing (2006) * Fly Away (2007) * The Best of Banaroo (2007) * Bubblegum World (2013) == Lähteet == Luokka:Saksalaiset yhtyeet
John Abraham

John Abraham (s. 17. joulukuuta 1972 Kochi, Kerala) on intialainen näyttelijä ja elokuvatuottaja. Aloitettuaan uransa mallina, hän teki näyttelijändebyyttinsä eroottisessa trillerissä Jism (2003). Hänen ensimmäinen menestyselokuvansa oli Dhoom (2004). Hän näytteli kriitikoiden ylistämässä elokuvassa Water (2005), ja sai parhaan miessivuosan Filmfare Awards -ehdokkuuden elokuvasta Baabul (2006). Abraham perusti oman tuotantoyhtiön, John Abraham Entertainmentin. == Yksityiselämä == John Abraham seurusteli näyttelijä Bipasha Basun kanssa vuosina 2002–2011. Hän avioitui Priya Runchalin kanssa 3. tammikuuta 2014. == Filmografia == === Näyttelijä === Vuosi Elokuva Rooli Muuta 2003 Jism Kabir Lal 2003 Saaya Dr. Akash ”Akki” Bhatnagar 2004 Aetbaar Aryan Trivedi 2004 Paap Shiven 2004 Lakeer – Forbidden Lines Saahil 2004 Dhoom Kabir Parhaan negatiivisen roolin Filmfare Awards -ehdokkuus 2004 Madhoshi Aman 2005 Elaan Abhimanyu 2005 Karam John 2005 Kaal Krish Thapar 2005 Viruddh… Family Comes First Amar Patwardhan 2005 Water Narayan 2005 Garam Masala Shyam ”Sam” 2005 Shikhar Itsenään 2006 Zinda Rohit Chopra Parhaan negatiivisen roolin Filmfare Awards -ehdokkuus 2006 Taxi No. 9211 Jai Mittal 2006 Baabul Rajat Parhaan miessivuosan Filmfare Awards -ehdokkuus 2006 Kabul Express Sohail Khan 2007 Salaam-E-Ishq Ashutosh Raina 2007 Hattrick Erikoisesiintyminen laulussa ”Wicket Bacha” 2007 No Smoking K 2007 Dhan Dhana Dhan Goal Sunny Bhasin 2008 Dostana Kunal 2009 Luck by Chance Itsenään Erikoisesiintyminen 2009 Little Zizou Arjun 2009 New York Samir ”Sam” Shaikh 2010 Aashayein Rahul Sharma 2010 Jhootha Hi Sahi Sid 2011 7 Khoon Maaf Jimmy Stetson 2011 Mere Brother Ki Dulhan Itsenään Erikoisesiintyminen 2011 Force ACP Yashvardhan 2011 Desi Boyz Nick Mathur ”Hunter” 2012 Housefull 2 Max 2012 Vicky Donor Erikoisesiintyminen laulussa ”Rum Whisky” 2013 Race 2 Armaan Malik 2013 I, Me Aur Main Ishaan Sabharwal 2013 Shootout at Wadala Manya Surve 2013 Madras Cafe Vikram Singh 2015 Welcome Back Ajju 2016 Wazir SP 2016 Rocky Handsome Kabir Ahlawat/Rocky/Handsome 2016 Dishoom Kabir 2016 Force 2 ACP Yashvardhan 2018 Parmanu: The Story Of Pokhran Ashwat Rana 2018 Satyameva Jayate Virendra ”Vir” Rathod 2019 Romeo Akbar Walter Romeo Ali/Akbar Malik/Walter Khan Batla House ACP Sanjay Kumar Pagalpanti Raj 2021 Mumbai Saga Amartya Rao Naik Satyameva Jayate 2 Dadasaheb Balram Azad, Satya Balram Azad, Jay Balram Azad 2022 Attack Arjun Shergill Ek Villain Returns Bhairav Purohit 2023 Pathaan Jim === Tuottaja === Vuosi Elokuva Muuta 2012 Vicky Donor Parhaan populaarielokuvan National Film Awards -palkinto 2013 Madras Cafe 2016 Rocky Handsome Force 2 2018 Parmanu: The Story of Pokhran Savita Damodar Paranjpe Marathinkielinen elokuva 2019 Batla House == Lähteet == == Aiheesta muualla == * Virallinen sivusto * Luokka:Intialaiset näyttelijät Luokka:Intialaiset elokuvatuottajat Luokka:Intialaiset mallit Luokka:Vuonna 1972 syntyneet Luokka:Elävät henkilöt
Venejärvi

Venejärvi voi tarkoittaa seuraavia: ==Järvet== *Venejärvi, järvi Heinolassa *Venejärvi, järvi Kajaanissa *Venejärvi, järvi Kolarissa *Venejärvi, järvi Kostamuksen kaupunkipiirikunnassa Karjalan tasavallassa *Venejärvi, järvi Kuhmossa *Venejärvi, järvi Rautavaaralla *Venejärvi, järvi Enontekiöllä Käsivarren erämaa-alueella *Venejärvi, järvi Enontekiöllä lähellä Nunnasen kylää *Iso Venejärvi, järvi Rovaniemellä ==Kylät== *Venejärvi, kylä Kolarissa *Venejärvi, kylä Kostamuksen kaupunkipiirissä Karjalan tasavallassa Luokka:Järvien täsmennyssivut
Estadio Nuevo Vivero

Estadio Nuevo Vivero on stadion Badajozissa Espanjassa. Stadion toimii pääosin jalkapallonäyttämönä, kun se isännöi jalkapalloseura Club Deportivo Badajozin kotiotteluita. Stadionin yleisökapasiteetti on 15 598 ja se on avattu vuonna 1998. Espanjan jalkapallomaajoukkue on pelannut stadionilla kahdesti, joista se on voittanut molemmat. == Aiheesta muualla == * Kuvia Estadio Nuevo Viverolta kesäkuulta 2007 Luokka:Espanjan jalkapallostadionit Luokka:Badajozin maakunta
Jääkäriliitto

Jääkäriliitto oli vuonna 1920 perustettu järjestö, jonka tehtävänä oli Kuninkaallisen preussilaisen jääkäripataljoonan 27:n perinteiden ja aatteellisen perustan vaaliminen. Se toimi jääkäreiden yhdyssiteenä ja konkreettiseen ohjelmaan kuuluivat myös taloudelliset avustukset puutteessa eläville. Alkuun jäsenmäärä oli 2 000, ja esimerkiksi vuonna 1961 noin 600.Otavan Iso tietosanakirja osa 4 p. 59. Jääkäriliitto lopetti toimintansa 25. helmikuuta 1988, jääkäreiden Suomeen paluun 70-vuotispäivänä, kun enää vain kymmenen jääkäriä oli elossa. Heistä jääkärieversti Bertil Heinrichs, jääkärikomentaja Kauko Ikonen, jääkärivänrikki Karl Albinus Johansson, jääkärieversti Iivari Kauranen ja jääkärikenraaliluutnantti Väinö Valve olivat tilaisuudessa läsnä Finlandia-talossa. Muut vielä elossa olleet jääkärit olivat jääkärikapteeniluutnantti Silvo Peltonen, jääkäri Henrik Edvard Rönngård, jääkäriluutnantti Emil Sjöholm, jääkärikenraali Väinö Vainio ja jääkäriluutnantti Åke Weber. Jääkäriliiton jäähyväiset. Ilta-Sanomat 26. helmikuuta 1988. Jääkäriliiton perinnetyötä jäi jatkamaan 25. helmikuuta 1966 perustetettu Jääkäripataljoona 27:n Perinneyhdistys r.y. – Föreningen Jägarbataljon 27:s Traditioner r.f., joka aluksi toimi nimellä Jääkärinuoret, jonka rinnalla toimii 8. maaliskuuta 1972 perustettu Jääkärisäätiö. http://www.jp27.fi/data/jp27/ ==Julkaisut== *Leander, L.: Katsaus jääkärien keskinäisen toiminnan vaiheisiin 10-vuotiskautena 25.2.1918–25.2.1928. Jääkäriliitto, 1928. *Jääkäri-invaliidi. Jägarinvaliden 1928–1939. Jääkäri- liitto, 1928–1939. (vuosikirja) *Jääkäriliike 40 vuotta – Jägarrörelsen 40 år, julkaisutoimikunta: V. H. Vainio ym., toim. W. E. Tuompo. Jääkäriliitto, 1955. *Suomen jääkärien elämäkerrasto. 1. täydennysosa. Jääkäriliitto, 1957. *Suomen jääkärien elämänkerrasto 1975, toimituskunta: Olli Paloheimo ym. Jääkäriliitto, 1975 Sarja: Sotatieteen laitoksen julkaisuja, ISSN 0355-8002; 14 ISBN 951-99046-8-9 *Suomalainen upseerikoulutus 200 vuotta 1779–1979, toim.: Pertti Kilkki, kuv.: Sampo Ahto, kirj.: Tauno Kuosa, T. V. Viljanen, Pertti Kilkki. Jääkäriliitto, 1978 ISBN 951-99172-9-2 ==Lähteet== Luokka:Suomalaiset veteraanijärjestöt Luokka:Jääkäriaktivismi
Juha Niinikoski (salibandyn pelaaja)

Juha Niinikoski (9. huhtikuuta 1973 – 3. huhtikuuta 2011) oli suomalainen salibandyn pelaaja. Niinikoski pelasi vuosien 1993 ja 1999 välillä yhteensä 103 runkosarjaottelua pääsarjatasolla, Salibandyliigassa ja sitä edeltäneessä SM-sarjassa. Pisteitä hän teki näissä otteluissa yhteensä 114, 71 maalia ja 43 syöttöpistettä. Hänen edustamiaan pääsarjatason seuroja olivat Synkkä Uhma, jossa hän pelasi kauden 1993–1994, Tapanilan Erä, jossa hän pelasi kauden 1994–1995, Vuosaaren Viikingit, jossa hän pelasi kaksi kautta, kaudet 1995–1996 ja 1996–1997, ja HIFK, jossa hän pelasi niin ikään kaksi kautta, kaudet 1997–1998 ja 1998–1999. Hän oli voittamassa urallaan yhtä SM-hopeaa ja kahta SM-pronssia. Niinikoski pelasi myös seitsemän ottelua Suomen salibandymaajoukkueessa. Hän oli osa joukkuetta, joka voitti kultaa salibandyn Euroopan-mestaruuskilpailuissa 1995. Pääsarjauransa jälkeen hän jatkoi pelaamista Suomen Salibandyliiton muilla sarjatasoilla ja toimi lisäksi Tapanilan Erän juniorivalmentajana. Varsinaiselta ammatiltaan hän oli fysioterapeutti. Niinikoski kuoli huhtikuussa 2011 saatuaan sairauskohtauksen kesken Suomen Salibandyliiton M35-sarjan välikarsintaottelun. Hän oli kuollessaan 37-vuotias. == Lähteet == Luokka:Suomalaiset salibandyn pelaajat Luokka:Suomalaiset fysioterapeutit Luokka:Vuonna 1973 syntyneet Luokka:Vuonna 2011 kuolleet
Helsingin Yliopiston Kemistit

Helsingin Yliopiston Kemistit ry (HYK) on vuonna 1927 perustettu Helsingin yliopiston kemian opiskelijoiden aine- ja etujärjestö. HYK ry:n toimitilat sijaitsevat Helsingin yliopiston Kumpulan kampuksella Chemicumissa. Järjestön puheenjohtajana toimii tällä hetkellä (2024) Anna Monni. HYK:in haalarien väri on musta. == Puheenjohtajat == Lähde: * Anna Monni (2024) * Allegra Flores (2023) * Sanni Raskala (2022) * Aukusti Koivu (2020-2021) * Timo Sundström (2019) * Jarkko Lampuoti (2018) * Iiro Niskala (2017) * Tanja Luostari (2016) * Taru Weckström (2015) * Satu Asikainen (2014) * Tuukka Kangas (2012–2013) * Antti Lahdenperä (2010–2011) * Jason McKee (2009) * Reeta Salminen (2008) * Tiina Sarnet (2007) * Jere Tupala (2006) * Kirsi Ämmälä (2005) * Susanna Johansson (2004) * Sami-Pekka Hirvonen (2002–2003) * Elina Haavisto (2001) * Johanna Tanner (2000) * Aino Ruutu (1999) * Kati Hyvärinen (1998) * Michael Forsström (1996–1997) * Minna Tuovinen (1995) * Mika Ruonala (1994) * Timo Laine (1993) * Tuija Wahalahti (1992) * Mika Lehtisyrjä (1991) * Kyösti Isosaari (1990) * Raija Matero (1988–1989) * Ilpo Rasanen (1986–1987) * Kari Kolppo (1985) * Ari Myllyviita (1983–1984) * Heikki Illi (1982) * Marja Hirvonen (1981) * Harri Setälä (1980) * Timo Ernamo (1978–1979) * Ulla-Maija Nurmi (1977) * Heikki Tenhu (1976–1977) * Päivi Ekholm (1975) * Heikki Muhonen (1974) * Terhikki Kirvelä (1972–1973) * Toini Tanner (1971) * Heikki Pyysalo (1970) * Mikko Maunula (1969) * Tapio Riiheläinen (1968) * Olli Autio (1967) * Jorma Korvenranta (1966) * Ilkka Virtamo (1965) * Kari Salminen (1964) * Paavo Meriläinen (1962–1963) * Veli Kauppinen (1961) * Toivo Savioja (1960) * Kaarle Koljonen (1957–1959) * Sakari Kantele (1956) * Heikki Siirilä (1955) * Björn Biese (1954) * Niilo Syrjä (1953) * Urpo Palin (1952) * Aarne Ellilä (1951) * Eero Laaksovirta (1950) * Veijo Miettinen (1949) * Erkki Hase (1948) * Atte Meretoja (1945–1947) * Väinö Taipale (1944–1945) * Mikko Erich (1937–1944) * Tauno Voitila (1936–1937) * Eero Suominen (1933–1936) * Aarne Siren (1932–1933) * Reino Kalajoki (1931–1932) * Eero Suominen (1930–1931) * Gunnar Petrelius (1929–1930) * Eero Tommila (1927–1929) * Ragnar Lyden (1927) ==Lähteet== ==Aiheesta muualla== *Viralliset kotisivut (uudet sivut), viitattu 6.5.2015. Luokka:Helsingin yliopisto Luokka:Suomalaiset ainejärjestöt ja killat
Insestinen pornografia

Insestinen pornografia on pornografian alalaji, joka kuvaa insestiä eli sukulaisten keskinäistä seksuaalista vuorovaikutusta. Insestisen pornografian näyttelijöinä voi olla todellisia sukulaisia, mutta yleensä on vain palkattu toisiaan muistuttavia esiintyjiä, joiden esitetään olevan sukulaissuhteessa. Insesti on useissa maissa laitonta. Luultavasti kuuluisin insestisen pornografian edustaja on Taboo-elokuvasarja. Sarjan ensimmäinen elokuva julkaistiin vuonna 1980 ja sen pääosassa näytteli Kay Parker. Elokuvalle kuvattiin monta jatko-osaa. ==Lähteet== Luokka:Pornografian tyylilajit
Taboo (täsmennyssivu)

Taboo voi tarkoittaa esimerkiksi seuraavia: == Musiikissa == * Taboo, The Black Eyed Peas -yhtyeen muusikko * Taboo, Buck-Tickin albumi vuodelta 1989 * Taboo, Boy Georgen elämästä kertova teatterimusikaali vuodelta 2002 * ”Taboo”, Kumi Kōdan kappale * ”Taboo”, kappale Booker T. & the M.G.’sin albumilta And Now! * ”Taboo”, Don Omarin kappale * ”Taboo”, Christabelle Borgin kappale, Maltan edustaja Eurovision laulukilpailussa 2018 == Elokuva ja televisio == * Taboo, 26 pornoelokuvan sarja 1980-luvulta * Tappava leikki (Taboo), yhdysvaltalainen elokuva vuodelta 2002 * Taboo, vuonna 2002 alkanut National Geographic Channelin dokumenttisarja * Taboo, vuonna 2017 alkanut BBC Onen ja FX:n draamasarja == Muita merkityksiä == * Taboo, kirja * Taboo, peli * Taboo: The Sixth Sense, vuoden 1989 videopeli == Katso myös == * Tabu * Tabu (täsmennyssivu)
Borja Ekiza

Borja Ekiza Imaz (s. 6. maaliskuuta 1988 Pamplona, Navarra, Espanja) on espanjalainen jalkapalloilija, pelipaikaltaan keskuspuolustaja. Hän on edustanut Espanjan korkeimmalla sarjatasolla Primera Divisiónissa Athleticia ja Eibaria. Vuosina 2016–2019 hän pelasi Ukrainassa ja Kyproksella. Ekiza on Athleticin kasvatti. Hän siirtyi seuraan kaudeksi 2002–2003 pamplonalaisesta yleisseurasta Chantreasta, jota myös muun muassa Iker Muniain ja Mikel San José edustivat ennen Athleticia. Athleticin juniorijoukkueista valmistuttuaan Ekiza pelasi kaksi kautta C-joukkue Basconiassa ja kolme kautta B-joukkue Athletic B:ssä. Athleticin edustusjoukkueeseen Ekiza nousi alkuvuodesta 2011 korvaamaan loukkaantuneen Fernando Amorebietan. Hän debytoi Primera Divisiónissa 8. tammikuuta 2011 ottelussa Málagaa vastaan. Maaliskuussa 2011 hän teki seuran kanssa vuoteen 2013 ulottuneen jatkosopimuksen. == Lähteet == == Aiheesta muualla == * Borja Ekiza Athleticin sivustolla * Borja Ekiza BDFutbol-sivustolla Luokka:Elävät henkilöt Luokka:Espanjalaiset jalkapalloilijat Luokka:Vuonna 1988 syntyneet
Boško Vuksanović

Boško Vuksanović (Бошко Вуксановић; 4. tammikuuta 1928 – 4. huhtikuuta 2011Preminuo Boško Vuksanović) oli jugoslavialainen vesipalloilija. Hän kuului joukkueeseen, joka sai hopeamitalin vuoden 1952 kesäolympialaisissa Helsingissä.Boško Vuksanović Biography and Olympic Results | Olympics at Sports-Reference.com Lisäksi Vuksanović oli muun muassa mukana saamassa pronssia Euroopan-mestaruuskilpailuissa Wienissä 1950 ja hopeaa Torinossa 1954. Hän toimi myös valmentajana esimerkiksi vuoden 1964 kesäolympialaisissa Tokiossa, jossa hänen valmentamansa joukkue sai hopeamitalin. == Lähteet == Luokka:Jugoslavialaiset vesipalloilijat Luokka:Jugoslavialaiset olympiamitalistit Luokka:Vuonna 1928 syntyneet Luokka:Vuonna 2011 kuolleet
Mircəfər Bağırov

Mircəfər Abbas oğlu Bağırov (, 17. syyskuuta (J: 5. syyskuuta) 1896 Quba – 7. toukokuuta 1956 Baku) oli neuvostoliittolainen puoluejohtaja. Kansallisuudeltaan hän oli azeri. Mircəfər Bağırov syntyi talonpoikaisperheeseen. Koulun jälkeen hän kävi opettajakurssin ja työskenteli vuodesta 1915 lähtien maalaiskoulun opettajana. Maaliskuussa 1917 hän liittyi bolševikkipuolueeseen. Bağırov toimi Quban vallankumouskomitean varapuheenjohtajana vuonna 1917 ja osallistui Venäjän sisällissotaan vuosina 1918–1920. Vuonna 1920 hän työskenteli Karabahin alueen vallankumouskomitean varapuheenjohtajana, sotakomissaarina ja sotaoikeuden puheenjohtajana. Vuosina 1921–1933 hän toimi Azerbaidžanin SNT:n tšekan ja GPU:n puheenjohtajana sekä tasavallan sisäasiain kansankomissaarina ja kansankomissaarien neuvoston puheenjohtajana. Vuonna 1933 Bağırov nimitettiin Azerbaidžanin kommunistipuolueen keskuskomitean ja Bakun kaupunkikomitean ensimmäiseksi sihteeriksi. Vuonna 1934 hänet valittiin NKP(b):n keskuskomitean ehdokasjäseneksi ja vuonna 1939 keskuskomitean jäseneksi. Vuodesta 1937 lähtien hän toimi Neuvostoliiton korkeimman neuvoston kansanedustajana ja vuodesta 1938 sen puhemiehistön jäsenenä. Toisen maailmansodan aikana hän kuului Taka-Kaukasian rintaman sotaneuvostoon. Stalinin kuoltua Lavrenti Berijan luottomiehenä tunnettu Bağırov nimitettiin NKP:n keskuskomitean puhemiehistön ehdokasjäseneksi ja Azerbaidžanin ministerineuvoston puheenjohtajaksi. Berijan kukistuttua vuonna 1953 hänet erotettiin tehtävistään ja siirrettiin Kuibyševneft-yhtymän henkilöstöpäällikön sijaiseksi. Maaliskuussa 1954 Bağırov erotettiin NKP:stä ja pidätettiin. Toukokuussa 1956 Neuvostoliiton korkeimman oikeuden sotakollegio tuomitsi hänet Berijan apurina kuolemaan. Pian tämän jälkeen Bağırov teloitettiin ampumalla. Bağırov on laatinut Stalinin roolia suurentelevan teoksen Azerbaidžanin ja Bakun bolševikkijärjestöjen historiasta. Ennen asemansa menetystä hänet oli palkittu viidellä Leninin kunniamerkillä, kahdella punaisen lipun ja kahdella työn punaisen lipun kunniamerkillä sekä isänmaallisen sodan ensimmäisen asteen kunniamerkillä. ==Lähteet== Luokka:Azerbaidžanilaiset vallankumoukselliset Luokka:Azerbaidžanilaiset poliitikot Luokka:Azerbaidžanilaiset kommunistit Luokka:NKP:n keskuskomitean politbyroon ehdokasjäsenet Luokka:Neuvostoliiton korkeimman neuvoston puhemiehistön jäsenet Luokka:Neuvostoliittolaiset teloitetut Luokka:Vuonna 1896 syntyneet Luokka:Vuonna 1956 kuolleet
Karrageeni

Karrageenit (engl. carrageenan) ovat ryhmä sulfaattiesteriryhmiä sisältäviä polysakkarideja. Karrageeneja esiintyy erityisesti punalevissä, joissa niiden tehtävänä on toimia soluja tukevana materiaalina, kuten selluloosa kasveissa. Sulfaattiryhmien vuoksi karrageenit ovat negatiivisesti varautuneita ja hydrofiilisia. Karrageenit ovat hyytelömäistä ainetta, jota valmistetaan Pohjois-Atlantin punalevistä, kuten iirinpunaviuhkasta (Chondrus crispus) ja Gigartina stellata -levästä. Chondrus crispus -punalevästä saatava karrageeni on pääasiassa κ- ja λ-karrageenia. Sitä saadaan myös Gigartina mamillosa -lajista.Medicinenet.com Karrageeni on elintarvikelisäaine (E 407) jota käytetään emulgointiaineena eli sekoittamaan kaksi luonnostaan toisiinsa sekoittumatonta nestettä kuten esimerkiksi vettä ja rasvaa. Karrageenin käyttökohteita ovat esimerkiksi jäätelöt, hillot ja makeiset. Karrageenia voidaan lisätä Suomessa myös kerman joukkoon, jotta sen sisältämä vesi ja rasva eivät erottuisi toisistaan kerman ikääntyessä. Karrageeni on saanut nimensä irlantilaisen Carragheenan-nimisen kylän mukaan. Karrageeni on leväkolloidi, ja sitä käytetään eläinperäisen liivatteen sijasta agar-agarin ohella kasviperäisenä hyytelöimisaineena. Karrageeneja on kolmea eri tyyppiä (κ, ι ja λ) == Terveysvaikutukset == Vuonna 2017 julkaistun suomalaisen väitöstutkimuksen mukaan vain poligeeni eli hydrolysoitunut karrageeni, jonka molekyylimassa on alle 20 kDa voisi aiheuttaa suolistotulehduksia samalla kun kaupallisen karrageenin keskimääräinen molekyylimassa on yleensä yli 200 kDa. Ihmisen ruoansulatuselimistön olosuhteet eivät olisi myöskään riittävät karrageenin hydrolyysiin, minkä vuoksi karrageenilla ei voisi olla haittavaikutuksia ruoansulatuselimistössä.Karrageeni ja sen hyödyntäminen erilaisissa sovelluksissa. Sivut 7-8. http://jultika.oulu.fi/files/nbnfioulu-201806282608.pdf Vuonna 2017 julkaistussa kaksoissokkoutetussa interventiotutkimuksessa havaittiin kuitenkin, että länsimaiselle ruokavaliolle tavanomaisen päivittäisen karrageenimäärän nauttiminen aiheutti osalle karrageenitonta ruokavaliota noudattavista potilaista haavaisen paksusuolentulehduksen pahenemista ja tulehdusmarkkereiden lisääntymistä. Karrageenin vaikutus voi selittyä monella tavalla, kuten karrageenin vaikutuksella suolistomikrobeihin tai sen suoralla paksusuolta tulehduttavalla vaikutuksella.The Role of Carrageenan in Inflammatory Bowel Diseases and Allergic Reactions: Where Do We Stand? 2021. https://www.ncbi.nlm.nih.gov/pmc/articles/PMC8539934/ == Lähteet == Luokka:Elintarvikelisäaineet Luokka:Polysakkaridit Luokka:Seulonnan keskeiset artikkelit
Steckse

Steckse ( tai Steksė) on Henrikin Liivinmaan kronikassa mainittu liettualainen ruhtinas, joka sai surmansa taistelussa Kalparitaristoa vastaan. Steckse oli historioitsija Tomas Baranauskasin mukaan suuriruhtinas ja samoin Henrikin kronikassa mainitun Lielvārdessa surmansa saaneen nimeämättömän ruhtinaan seuraaja.Kallio 2009, s. 36 ==Steckse Henrikin kronikassa== Henrikin Liivinmaan kronikassa Steckse mainitaan vuonna 1214. Hänen mainitaan johtaneen liettualaisten sotajoukkoa, joka hyökkäsi Liivinmaalle Väinäjoen yli. Kronikan mukaan Kalparitaristoon kuulunut Berthold johti ritariston joukkoja ja latvialaisia liettualaisia vastaan ja väijytti nämä tiellä.Kallio 2009, s. 35 Steckse sai surmansa usean liettualaisen ohella. Osa liettualaisista pääsi kronikan mukaan pakoon. ==Lähteet== * ===Viitteet=== Luokka:Liettuan historia Luokka:Vuonna 1214 kuolleet Luokka:Syntymävuosi tuntematon
HMS Marshal Ney

HMS Marshal Ney oli Britannian kuninkaallisen laivaston Marshal Ney -luokan monitori, joka valmistettiin ensimmäisen maailmansodan alkaessa. == Valmistus == Alus tilattiin nimellä HMS M.13 Palmers Shipbuilding and Iron Companyltä Jarrowista, missä köli laskettiin tammikuussa 1915 telakkanumerolla 859. Alus laskettiin vesille 17. kesäkuuta ja valmistui vielä samana vuonna 31. elokuuta. Se nimettiin uudelleen ranskalaisen Napoleonin sotien marsalkan Michel Neyn mukaan.Buxton, Ian s. 91 Alus oli suunniteltu Belgian rannikon matalikkoja varten ja se oli varustettu tulitukitehtäväänsä varten kahdella 15 tuuman tykillä. Tykit olivat jääneet ylimääräisiksi Renown-luokan taisteluristeilijöiden uudelleen suunnittelusta, mutta ne eivät olleet ajoissa valmiit ja ne korvattiin HMS Ramilliesilta. Käytetyt dieselmoottorit aiheuttivat teknisiä ongelmia, mikä rajoitti aluksen käyttöä. == Palvelus == Vuonna 1916 alukselta poistettiin 15 tuuman tykkitornit, jotka siirrettiin vasta vesille laskettuun HMS Erebukseen. Niiden tilalle asennettiin yksi 9,2 tuuman tykki sekä neljä kuuden tuuman tykkiä ja samalla alus siirrettiin vartioalukseksi. Huhtikuussa 1917 alus torjui Ramsgateen hyökänneet Saksan keisarikunnan laivaston hävittäjät. Alus oli vuoden 1919 Queenborough'ssa tukikohta-aluksena ennen kuin se riisuttiin aseista, minkä jälkeen se jatkoi 1920 palvelustaan Fort Blockhousessa varastolaivana. Alus nimettiin kesäkuussa 1922 HMS Vividiksi, ja se jatkoi palvelustaan konemiesten koululaivana. Alus nimettiin tammikuussa 1934 HMS Drakeksi ja HMS Alaunia II:ksi 1947. HMS Alaunia II saapui 6. lokakuuta 1957 romutettavaksi Wardin romuttamolle Milford Haveniin. ==Lähteet== * * === Viitteet === Luokka:Marshal Ney -luokan monitorit Luokka:Yhdistyneen kuningaskunnan ensimmäisen maailmansodan monitorit Luokka:Palmersin valmistamat alukset
Linja-autoliikenne Veikko Viitanen

Linja-autoliikenne Veikko Viitanen Oy (nimi vuoteen 1965 Lauri Viitanen Oy) oli suomalainen Tampereella 1923–1985 toiminut linja-autoyritys. Yritys sai alkunsa vuonna 1923 kun Lauri Viitanen alkoi liikennöidä isänsä rakentamalla linja-autolla Luopioisista vuoropäivin Hämeenlinnaan ja Tampereelle. Saman vuoden syksyllä teiden huonon kunnon estettyä ajojen jatkamisen Luopioisiin hän muutti Tampereelle ja aloitti liikenteen Vuohenojan ja Keskustorin välisellä linjalla. Vuonna 1928 Lauri Viitanen alkoi ajaa Uusikylä–Keskustori -linjaa. Kun tämä linja siirtyi 1957 Tampereen kaupungin liikennelaitokselle Viitanen siirtyi liikennöimään Tampereen ja Ylöjärven Siivikkalan väliä. Säännöllisen linjaliikenteen harjoittaminen oli tuolloin välttämätöntä, jotta myös tilausajojen suorittaminen oli mahdollista. Tällöin Viitasella oli 11 linja-autoa, joista jo puolet oli varusteltu tilausajoihin sopiviksi. Viitanen aloitti tilausajojen ajamisen jo 1950-luvulla yhteistyössä Kalevi Keihäsen kanssa aina Etelä-Eurooppaa myöten, mutta erikoistui pian ajamaan tilausajoja pääasiassa yrityksille ja urheiluseuroille. Yhtiön nimeksi muuttui 1965 Veikko Viitanen Oy Lauri Viitasen pojan mukaan. Veikko Viitanen myi yhtiön 1985 Länsilinjoille. Kauppaan kuului kahdeksan linja-autoa. Länsilinjat yhdisti Viitasen ajaman Siivikkala–Tampere linjan toisen ostamansa yrityksen E. Myllymäki Oy:n ajamaan Tampere–Höytämö-linjaan. == Lähteet == * Linja- autoliikenteen harjoittajat Suomessa, 2. täydennetty painos 1987 Suomen Linja‑autohistoriallinen Seura r.y. * Miljoonia kilometrejä takana, Aamulehti Moro 13.05.2009 * Ossi Säpyskä: Pirkanmaan autoliikenteen vaiheet, s. 38. Tampere: Pirkanmaan Autoalan Veteraanit ry, 1988, ISBN 952-90019-3-2. Luokka:Suomalaiset linja-autoyhtiöt Luokka:Tampereen liikenne
Luettelo Britannian kuninkaallisen laivaston monitoreista

Tämä on luettelo Britannian kuninkaallisen laivaston monitoreista. *Humber- luokkaGardiner, Robert 1906-1921 s. 42-43 **Severn **Humber **Mersey *Abercrombie-luokkaGardiner, Robert 1906-1921 s. 43-44 **Abercrombie **Havelock **Raglan **Roberts *Lord Clive -luokkaGardiner, Robert 1906-1921 s. 45-46 **Lord Clive **General Craufurd **Earl of Peterborough **Sir Thomas Picton **Prince Eugene **Prince Rupert **Sir John Moore **General Wolfe *Marshal Ney -luokkaGardiner, Robert 1906-1921 s. 46 **Marshal Ney **Marshal Soult *Gorgon-luokkaGardiner, Robert 1906-1921 s. 47 **Gorgon **Glatton *M15-luokkaGardiner, Robert 1906-1921 s. 47-48 **M15 **M16 **M17 **M18 **M19 **M20 **M21 **M22 **M23 **M24 **M25 **M26 **M27 **M28 *M29-luokkaGardiner, Robert 1906-1921 s. 48-49 **M29 (myöhemmin HMS Medusa) **M30 **M31 **M32 **M33 *Erebus-luokkaGardiner, Robert 1906-1921 s. 49-50 **Erebus **Terror *Roberts- luokkaGardiner, Robert 1922-1946 s. 17 **Roberts **Abercrombie == Lähteet == * * === Viitteet === Luokka:Luettelot kuninkaallisen laivaston aluksista Luokka:Luettelot Yhdistyneen kuningaskunnan aluksista
Lilinkotisäätiö

Lilinkotisäätiö on yhteiskunnallinen, voittoa tavoittelematon toimija, jonka tarkoituksena on parantaa psyykkisesti pitkäaikaissairaiden asemaa yhteiskunnassa. Lilinkotisäätiön palvelutalotuotanto aloitettiin vuonna 2002 Niemikotiyhdistyksen nimellä, mutta yhdistys muutettiin vuonna 2004 säätiömuotoiseksi. Tarkoituksensa toteuttamiseksi säätiö tuottaa asumispalveluja mielenterveystoipujille sekä kuntouttavaa avointa toimintaa mielenterveys- ja päihdetoipujille. Lilinkotisäätiöllä on Suomalaisen Työn Liiton myöntämä Yhteiskunnallinen yritys -merkki. Lilinkotisäätiöllä on kuusi palveluasumista ja tehostettua palveluasumista tarjoavaa palvelutaloa eri puolilla Helsinkiä. Lisäksi Lilinkotisäätiö tarjoaa tuettua asumista yksiöissä ja kaksioissa, jotka sijaitsevat hajasijoitettuna Helsingissä yleisen asuntokannan seassa. Asukkaita säätiöllä on kaikkineen noin 320 ja työntekijöitä noin 170. Asumispalvelujen lisäksi Lilinkotisäätiö tarjoaa mielenterveys- ja päihdetoipujille kuntouttavaa avointa toimintaa. Säätiön hallinto ja avoin toiminta sijaitsevat Långin talolla Malmilla. Palvelutalot tarjoavat asukkaille turvallisen, kodikkaan ja toimintakykyä ylläpitävän asumismuodon sekä mahdollisuuden liittyä yhteisöön. Henkilökunta on paikalla tehostettua palveluasumista tarjoavissa taloissa ympäri vuorokauden ja palveluasumista tarjoavissa taloissa 8-20. Toiminta perustuu toipumisorientaation periaatteisiin, joissa korostuvat jokaisen ihmisen yksilöllinen tarina ja päätöksentekovalta omassa elämässä. Lisäksi Lilinkotisäätiö toimii vihreän hoivan eli green care -toimintaperiaatteiden mukaisesti edistäen ihmisten hyvinvointia ja elämänlaatua osallisuuden, kokemuksellisuuden ja luonnon elvyttävyyden keinoin. == Aiheesta muualla == * Säätiön kotisivut Luokka:Suomalaiset säätiöt
Könsikäs

Könsikäs on slanginimitys, jota käytetään seksuaalisesti puoleensavetävästä, yleensä lihaksikkaan vartalon omaavasta mieshenkilöstä.könsikäs, Urbaani sanakirja == Katso myös == * Pin-up-tyttö, naisen vastaava termi * Ruumiinkuva * Scandinavian Hunks *Könsikkäät, helsinkiläinen mieskuoro ==Lähteet== Luokka:Slangi Luokka:Erotiikka Luokka:Miesten nimitykset
Dante’s Peak

Dante's Peak on vuonna 1997 ilmestynyt katastrofielokuva, jonka on ohjannut Roger Donaldson, käsikirjoittanut Leslie Bohem ja jonka pääosassa näyttelevät Pierce Brosnan, Linda Hamilton ja Charles Hallahan. Elokuva kertoo tulivuoritutkijasta, joka saapuu kuvitteelliseen pikkukaupunkiin Dante's Peakiin ja varoittaa kaupunkilaisia pian tulevasta purkauksesta, mutta heikoin menestyksin. Elokuva julkaistiin muutama kuukausi ennen Tulivuori-elokuvaa ja sai lopulta laajempaa menestystä. Elokuvan on mainittu olevan myös tieteellisesti tarkempi kuin Tulivuori. == Näyttelijät == == Aiheesta muualla == * * Luokka:Vuoden 1997 yhdysvaltalaiset elokuvat Luokka:Yhdysvaltalaiset katastrofielokuvat Luokka:Roger Donaldsonin ohjaamat elokuvat
Laçın

Laçın (; ) on kaupunki Azerbaidžanissa. Se sijaitsee Karabahvuorten lounaisrinteillä 414 kilometriä Bakusta lounaaseen. Kaupungin kautta kulkee Vuoristo-Karabahin ja Armenian yhdistävä maantie. Paikkakunnan alkuperäinen nimi on Abdallar (ven. Абдаляр, Abdaljar). Vuonna 1923 siitä tuli kaupunki, joka toimi vuoteen 1929 saakka etupäässä kurdien asuttaman Kurdistanin kihlakunnan keskuksena. Vuonna 1926 kaupunki sai nimen Laçın. Vuonna 1930 siitä tuli Laçınin piirin keskus. Vuonna 1937 Azerbaidžanin kurdit karkotettiin Keski-Aasiaan. Neuvostoaikana Laçın oli maatalous- ja karjanhoitoalueen keskus, jossa toimi pienimuotoista elintarviketeollisuutta. Vuoden 1989 väestönlaskennan mukaan siellä oli 7 800 asukasta. Armenialaiset joukot valtasivat Laçınin Vuoristo-Karabahin sodan aikana toukokuussa 1992, jolloin koko azeriväestö pakeni kaupungista. Se kuului sittemmin Berdzor- nimisenä de facto itsenäisen Vuoristo-Karabahin tasavallan Qašataghin piiriin. Asukkaita oli vuonna 2009 1 700 henkeä. Vuonna 2020 syttyi uusi sota Azerbaidžanin ja Armenian välillä. Se päättyi maiden väliseen aseleposopimukseen, jonka mukaisesti Azerbaidžan sai takaisin muun muassa Laçınin piirikunnan. Sen joukot saapuivat alueelle 1. joulukuuta 2020. Venäläisiä joukkoja jäi valvomaan aselepoa Armenian ja Vuoristo-Karabahin väliselle tielle. Azerbaidžanin joukot ottivat Laçınin kaupungin haltuunsa elokuussa 2022. Vuoristo-Karabahin ja Armenian välille rakennetaan uutta tietä, joka oli elokuussa melkein valmis. ==Lähteet== == Aiheesta muualla == Luokka:Azerbaidžanin kaupungit Luokka:Laçınin piirikunta
Kiss & Tell (Selena Gomez & the Scenen albumi)

Kiss & Tell on yhdysvaltalaisen Selena Gomez & the Scene -yhtyeen ensimmäinen studioalbumi. Hollywood Records julkaisi sen 29. syyskuuta 2009. Albumi debytoi Yhdysvaltain Billboard 200 -listalla yhdeksännellä sijalla, kun sitä myytiin 66 000 kappaletta ensimmäisellä viikollaan. Canadian Albums Chart -listalla se nousi sijalle 22. == Kappaleet == # # # # # # # # # # # # # == Arviot == * Allmusic: * About.com: == Lähteet == == Aiheesta muualla == * Kiss & Tell discogs.com -sivustolla Luokka:Vuoden 2009 esikoisalbumit Luokka:Hollywood Recordsin albumit Luokka:Selena Gomez & the Scenen albumit
Thøger Birkeland

Thøger Birkeland (20. maaliskuuta 1922 Kalundborg – 6. huhtikuuta 2011) oli tanskalainen lastenkirjailija. Hänen teostensa joukkoon lukeutuvat muiden muassa Saftevandsmordet sekä Krummerne-kertomukset.Forfatteren Thøger Birkeland er død Birkeland valmistui 21-vuotiaana opettajaksi. Toimittuaan ammatissaan kolme kuukautta hän sairastui tuberkuloosiin ja päätyi vuodeksi sairaalaan ja sanatorioon. Sanatoriossa hän pääsi työskentelemään kirjastoon, jonka kirjoituskoneella hän myös aloitti kirjoittamistyönsä. Myöhemmin hän opiskeli psykologiaa, pedagogiikkaa ja tanskaa opettajakorkeakoulussa. Hän työskenteli opettajana Kööpenhaminan kunnassa vuosina 1945–1979. Ensimmäisen lastenkirjansa hän julkaisi vuonna 1958. == Palkinnot == * Kulturministeriets Børnebogspris (1962) * Danmarks Skolebibliotekarers Børnebogspris (1980) * Den danske boghandlermedhjælperforenings børnebogspris (1981) * Kommunernes Skolebiblioteks forenings Forfatterpris (Bjarne Reuterin kanssa 1983) == Lähteet == Luokka:Tanskalaiset lasten- ja nuortenkirjailijat Luokka:Vuonna 1922 syntyneet Luokka:Vuonna 2011 kuolleet
Kiss and Tell

Kiss and Tell voi tarkoittaa esimerkiksi: == Musiikki == *Kiss & Tell (Selena Gomez & the Scenen albumi), ja albumin kappale *Kiss & Tell (Sahara Hotnightsin albumi) *Kiss and Tell (EP), Ep You Me At Sixlta *"Kiss and Tell" (You Me at Sixin kappale) *Kiss & Tell (Peter Andre song) *"Kiss & Tell", kappale Justin Bieberin albumilta My World 2.0 *"Kiss and Tell", kappale Bryan Ferryn albumilta Bête Noire *"Kiss and Tell", kappale Brownstonen albumilta Still Climbing *"Kiss and Tell", kappale Crystal Lewisin albumilta Fearless *"Kiss N Tell", kappale Keshan albumilta Animal == Elokuva ja televisio == *Suukkoja ja valheita (Kiss and Tell), elokuva vuodelta 1945 jonka on ohjannut Richard Wallace *Petoksen suudelma (Kiss and Tell), elokuva vuodelta 1996 jonka pääoassa näyttelee Cheryl Ladd
Zəngilan

Zəngilan (; ) on kaupunki Azerbaidžanissa. Se sijaitsee Oxçuçayjoen varrella 385 kilometriä Bakusta lounaaseen. Paikkakunnasta tuli Zəngilanin piirin keskus vuonna 1930 ja kaupunki vuonna 1967. Neuvostoaikana se oli maatalousalueen keskus, jossa toimi elintarviketeollisuutta. Vuoden 1989 väestönlaskennan mukaan kaupungissa oli 7 000 asukasta. Armenialaiset joukot valtasivat Zəngilanin Vuoristo-Karabahin sodan aikana lokakuussa 1993, jolloin koko azeriväestö pakeni kaupungista. Myöhemmin se kuului Kovsakan-nimisenä kansainvälisesti tunnustamattoman Artsakhin tasavallan Qašataghin piiriin. Vuonna 2005 siellä oli 370 asukasta. Azerbaidžan valtasi kaupungin takaisin vuoden 2020 sodassa. ==Lähteet== == Aiheesta muualla == Luokka:Azerbaidžanin kaupungit Luokka:Zəngilanin piirikunta
Grobari

Grobari (, ) on serbialaisen Partizan-seuran kannattajaryhmä. Grobari perustettiin vuonna 1970 ja nykyisin sillä on kolme pääryhmittymää. Serbian nykyinen presidentti Boris Tadić on tunnettu Partizan-kannattaja. Seuran kannattajien keskuudessa on esiintynyt jalkapallohuliganismia ja esimerkiksi syksyllä 2009 Grobarin jäsenet hakkasivat Toulouse FC:n kannattajan kuoliaaksi Eurooppa-liigan ottelussa. Huliganismin arvellaan juontuvan Jugoslavian nuorisotyöttömyydestä 1990-luvulta. Partizanin suurin kilpailija on Punainen tähti. == Lähteet == == Aiheesta muualla == *Juznifront Luokka:Ultrakannattajat
Suoramarkkinointi

Suoramarkkinointi on mitä tahansa markkinointiviestintää minkä tahansa median kautta, joka tavoittaa ihmiset suoraan, tai jonka kautta ihmiset voivat vastata suoraan. ==Tyypillisiä esimerkkejä suoramarkkinoinnista== * Osoitteeton suoramainosesite (yritys kohdentaa mainonnan valitulle alueelle joko kaikkiin tai valittuihin kotitalouksiin) * TV-mainos joka pyytää ihmisiä vastaamaan * Radiomainos, joka pyytää vastausta * Suoramainoskirje (myyntikirje, markkinointikirje) postitse * Sähköposti * Verkkosivut * Lehti- ilmoitus joka pyytää vastaamaan * Puhelinsoitto tai tekstiviesti * Lentolehtinen, joka pyytää ihmisiä vastamaan Tärkeimpiä suoramarkkinoinnin ominaisuuksia on kyky testata ja tietää, mikä toimii. ==Katso myös== *Jayme & Ratalahti ==Lähteet== *Timo Jäppinen, Markkinointikatsaus.com , 2011 *Commonsense Direct Marketing, 1982 Luokka:Markkinointiviestintä
Mariusz Domaradzki

Mariusz Domaradzki (s. 15. syyskuuta 1980 Gdynia, Puola) on puolalainen muusikko, säveltäjä ja kitaristi. ==Diskografia== Yattering * * * * Masachist * Azarath * * == Aiheesta muualla == * Luokka:Puolalaiset metallimusiikin kitaristit Luokka:Vuonna 1980 syntyneet Luokka:Elävät henkilöt
Toimitilajohtaminen

Toimitilajohtaminen on prosessi, jossa organisaatio tuottaa ja ylläpitää tukipalveluja laatuympäristössä strategisten tarpeiden täyttämistä varten. Toimitilajohtaminen tarkastelee tiloja käyttäjän ja palvelujen näkökulmasta. Toimitilajohtaminen koostuu käytettävyyden ja käyttäytymisen hallinnasta, tilatoimintojen johtamisesta, tilasuunnittelusta ja tilapalveluiden johtamisesta. ==Lähteet== * * ===Viitteet=== Luokka:Johtaminen